Document ID: 32005D0628

Title and Content:
ΑΠΌΦΑΣΗ ΤΗΣ ΕΠΙΤΡΟΠΉΣ της 26ης Αυγούστου 2005 για την τροποποίηση της απόφασης 89/471/ΕΟΚ περί εγκρίσεων μεθόδων ταξινόμησης των σφαγίων χοίρων στη Γερμανία [κοινοποιηθείσα υπό τον αριθμό Ε(2005) 3238] (Το κείμενο στη γερμανική γλώσσα είναι το μόνο αυθεντικό) (2005/628/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 3220/84 του Συμβουλίου της 13ης Νοεμβρίου 1984, για τον καθορισμό της κοινοτικής κλίμακας ταξινόμησης των σφαγίων χοίρων (1), και ιδίως το άρθρο 5 παράγραφος 2, Εκτιμώντας τα ακόλουθα: (1) Με την απόφαση 89/471/ΕΟΚ της Επιτροπής (2), εγκρίθηκε η χρήση διαφόρων μεθόδων ταξινόμησης των σφαγίων χοίρων στη Γερμανία. (2) Η κυβέρνηση της Γερμανίας ζήτησε από την Επιτροπή να επιτρέψει τη χρήση νέας συσκευής ως συστήματος αναφοράς για την εκτίμηση της περιεκτικότητας των σφαγίων σε άπαχο κρέας στο πλαίσιο των υφιστάμενων μεθόδων ταξινόμησης και υπέβαλε τα στοιχεία που απαιτούνται από το άρθρο 3 του κανονισμού (ΕΟΚ) αριθ. 2967/85 της Επιτροπής, της 24ης Οκτωβρίου 1985, που θεσπίζει τις λεπτομέρειες εφαρμογής της κοινοτικής κλίμακας ταξινόμησης των σφαγίων χοίρου (3). (3) Από την εξέταση του αιτήματος προέκυψε ότι πληρούνται οι προϋποθέσεις για την έγκριση της νέας συσκευής. Επομένως, η συσκευή «Ultrasonic Scanner GE Logiq 200pro» μπορεί να χρησιμοποιείται ως σύστημα αναφοράς για την εκτίμηση της περιεκτικότητας σε άπαχο κρέας αντί της συσκευής «Ultrasound-Scanner SSD 256». (4) Η απόφαση 89/471/ΕΟΚ πρέπει συνεπώς να τροποποιηθεί αναλόγως. (5) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχείρισης χοιρείου κρέατος, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η απόφαση 89/471/ΕΟΚ τροποποιείται ως εξής: 1) Στο άρθρο 1, η παράγραφος 1 αντικαθίσταται από το ακόλουθο κείμενο: «1. Επιτρέπεται ως μέθοδος ταξινόμησης των σφαγίων χοίρου η μέθοδος εκτίμησης της περιεκτικότητας σε άπαχο κρέας που βασίζεται στη χρησιμοποίηση της συσκευής “Ultrasonic Scanner GE Logiq 200pro”, όπως αυτή περιγράφεται στο μέρος 1 του παραρτήματος.». 2) Το άρθρο 4α διαγράφεται. 3) Στο παράρτημα, το μέρος 1 τροποποιείται ως εξής: α) ο τίτλος αντικαθίσταται από το ακόλουθο κείμενο: · β) η παράγραφος 1 αντικαθίσταται από το ακόλουθο κείμενο: «1) Η συσκευή “Ultrasonic Scanner GE Logiq 200pro” είναι ένας δισδιάστατος σαρωτής υπερήχων με ψηφιακή επεξεργασία εικόνας. Το σύστημα λειτουργεί με γραμμικό καθετήρα 3,5 MHz που επιτρέπει ηχητική διείσδυση σε βάθος 20 cm περίπου, ανάλογα με το παράθυρο οθόνης που έχει επιλεγεί. Το εύρος σάρωσης του καθετήρα είναι 9,4 cm, το οποίο αντιστοιχεί σε δύο ή τρεις πλευρές του σφαγίου. Η μέθοδος εκτίμησης που περιγράφεται στην παράγραφο 2 πρέπει να χρησιμοποιείται ως μέθοδος ταξινόμησης των σφαγίων χοίρων με βάση τις τιμές των μετρήσεων που εκτελούνται με τη συσκευή “Ultrasonic Scanner GE Logiq 200pro”. Οι συσκευές που χρησιμοποιούνται στα σφαγεία πρέπει να έχουν διακριβωθεί και να εξασφαλίζουν τιμές μετρήσεων ισοδύναμες με εκείνες που λαμβάνονται με τη συσκευή “Ultrasonic Scanner GE Logiq 200pro”.». Άρθρο 2 Η παρούσα απόφαση απευθύνεται στην Ομοσπονδιακή Δημοκρατία της Γερμανίας. Βρυξέλλες, 26 Αυγούστου 2005.

Classification Labels:
1218
1219

Label Descriptions:
{"1218": "Στατιστική", "1219": "ΟΙΚΟΝΟΜΙΑ"}

EuroVoc IDs (Original): 5283
122
2106
4590
913
5962
2477
2200
2737
1845
4256

EuroVoc IDs (Expanded): 5283
122
2106
4590
913
5962
2477
2200
2737
1845
4256

Dataset Source: meu

Split: train